冷仙亭晚眺
冷谦湖海士，游戏狎真皇。跌宕公卿侧，栖迟日月傍。无人知道术，妙解寄宫商。元放形潜隐，壶公迹善藏。昔时遗躅在，古庙草痕长。水阁含飞动，烟云蔼郁苍。鱼沉惊野客，鸟下集虚堂。物外寻仙侣，空传有禁方。丹砂滋卉药，烟雨媚鸳央。白发愁难扫，黄冠老自伤。泥涂淹岁晚，霄汉欲飞翔。会访安期去，沧溟吾故乡。
主题：思乡
情感：哀伤、恐惧、惊讶、失意、想家